jkorsvik/nowiki_second_scrape_merged huggingface dataset:
Johan Peter Lefstad

Johan Peter Lefstad (født 1. august 1870, død 1948) var en norsk kunstløper, syklist, skiløper og sykkelfabrikant. Han vokste opp i farens verksted på Bakklandet i Trondheim. Der hadde han god tilgang på verktøy, som ble brukt til produksjon av skøyter og snurrebasser. I 1892 startet han sitt eget firma Lefstad Sportsforretning, firmaet produsert snurrebasser og skøyter, i tillegg til at det importerte og reparerte sykler. Senere startet han selv med sykkelproduksjon med firmaet Lefstad sykkelfabrikk.
Foruten å være forretningsmann, var han en meget dyktig kunstløper. Han var medlem av Trondhjems Skøiteklub (1885–1948) og vant seks NM-gull i kunstløp-NM på skøyter (1894, 1895, 1896, 1899, 1900 og 1904) og tok bronse i verdensmesterskapet i Stockholm i 1897. Lefstad konkurrerte også i både sykling og skiidrett og representerte da henholdsvis Trondhjems Velocipedklub (1890–1948) og Trondhjems Skiklub (1890–1948).


== Litteratur ==
Udby, S. (1901). Trondhjems skøiteklub: 1876 - 24de februar - 1901; en oversigt. Trondhjem. s. 100.  [Tilgang for norske IP-adresser (Digitalisert av Nasjonalbiblioteket)]
Johs. Sætherskar, red. (1949). Det Norske næringsliv – 6. Sør-Trøndelag fylkesleksikon. Bergen: Det norske næringslivs forl. s. 1218.  [Tilgang for norske IP-adresser (Digitalisert av Nasjonalbiblioteket)]
P.Chr. Andersen, Ragnar Wold, red. (1950). Sport i navn og tall. Oslo: Schibsted. s. 512.  [Tilgang for norske IP-adresser (Digitalisert av Nasjonalbiblioteket)]


== Referanser ==


== Eksterne lenker ==
Johan Lefstad -resultater på uzbeba.com
Løpere født 1872 – 1882 : Johan Peter Lefstad (med bilde) på Sør-Trøndelag Skøytekrets' hjemmesider.
Folketellinger med Johan Lefstad: 1875, 1885, 1900, 1910 og i 1925 på digitalarkivet.arkivverket.no
Pitchfork Media

Pitchfork Media, ofte bare kalt Pitchfork, er et internettmagasin viet musikkritikk, med fokus på uavhengig (indie) musikk. Pitchfork ble startet i Minneapolis i 1995 av Ryan Schreiber, en meget musikkinteressert high school-student uten noen tidligere skrive- eller utgivelseserfaring. Likevel ville han prøve å lage den første nettsiden om undergrunnsmusikk som ble oppdatert jevnlig.
Som sjefredaktør har Schreiber gjort Pitchfork til en veldig sukssesrik og stor kilde for daglige musikknyheter og albumanmeldelser. Siden har nå opp mot 120 000 besøk daglig, og over en million unike besøk per måned. Pitchforks søkbare database inneholder mer enn 7 500 anmeldelser av musikkalbum, blant annet grundig kritikk av så å si alle store, uavhengige utgivelser siden nettstedet ble startet.
Pitchfork har blitt kritisert for å ha en elitistisk tilnærming til musikk, og for å ha et snevert fokus på band og sjangre.


== Kåringer av årets album og årets låt ==


== Kilder ==
Dave Itzkoff: http://www.wired.com/wired/archive/14.09/pitchfork.html Wired 14. september 2006.
J. Freedom du Lac: Giving Indie Acts A Plug, or Pulling It. The Washington Post 30. april 2006.


== Eksterne lenker ==
(en) Offisielt nettsted 
Offisielt nettsted 
(en) Pitchfork – kategori av bilder, video eller lyd på Commons
Hallgeir Grøntvedt

Hallgeir Grøntvedt (født 30. desember 1959) er en norsk politiker (Sp) og gårdbruker.
Han var medlem av Ørland kommunestyre 1988–2015, ordfører i Ørland kommune 1997–1999 og 2003–2015 og medlem av Sør-Trøndelag fylkesting 2003–2007. Fra 2019 er Grøntvedt medlem av Trøndelag fylkesting og fylkesutvalg og leder i fylkeskommunens hovedutvalg for vei.Hallgeir Grøntvedt er yngste sønn av gårdbruker Oddvar Hilding Grøntvedt (1915–2000) og Klara Ovedie Grøntvedt (1920–2013) fra Kråkvåg. Han er farbror til barnebokforfatter Nina Elisabeth Grøntvedt og fetter til daglig leder og innehaver Bjørnar Grøntvedt i fiskeforedlingsbedriften Grøntvedt Pelagic.


== Referanser ==


== Eksterne lenker ==
(en) Hallgeir Grøntvedt – kategori av bilder, video eller lyd på Commons 
(no) Hallgeir Grøntvedt hos Stortinget 
(no) Hallgeir Grøntvedt hos Norsk senter for forskningsdata
Nidarosmopeden

Nidarosmopeden var en moped produsert av Lefstad sykkelfabrikk fra 1956 til 1958. Mopeden hadde en ZUNDAPP 255-motor fra Raufoss. De andre delene ble kjøpt inn fra Sverige og Tyskland. Den ble solgt igjennom egen forretning og omliggende bensinstasjoner.
Nidaros motorcycle

Nidaros motorcycle var en motorsykkel (eller rettere sagt: en vanlig tråsykkel påmontert en motor) produsert av Johan Peter Lefstad ved Lefstad sykkelfabrikk på slutten 1910-tallet. Den var satt sammen av deler fra Neckarsulmer Fahrradwerke i Tyskland, og ble sammenmontert på Lade i Trondheim. Motoren var en Motorsachoe på 1,5 hestekrefter med magnettenning, og var produsert av Neckarsulmer Fahrradwerke (som Lefstad Sykkelfabrikk hadde agenturet for på det tidspunktet).


== Kilder ==
Norsk Tempoklubb: Norskprodusert - Andre motorsykler og scootere (avsnitt 15). Besøkt 25. mai 2015
Det islamske republikkpartiet

Det islamske republikkpartiet (حزب جمهوری اسلامی) var et politisk parti i Iran, grunnlagt i 1979 av Muhammed Javad Bahonar, Muhammed Beheshti, Ali Akbar Hashemi Rafsanjani, Ali Khamenei og Abdolkarim Maousavi-Ardabaili og inkluderte flere støttespillere til den islamske republikkens regjering i Iran.
Mens det islamske republikkpartiet offisielt ikke er lagt ned, ble det inaktivt i 1987. Dets siste generalsekretær var ayatollah Khamenei, den nåværende øverste leder i Iran.
Pjotr Svidler

Pjotr Veniaminovitsj Svidler (russisk: Пётр Вениаминович Свидлер), mer kjent som Peter Svidler, født 17. juni 1976 i Leningrad, er en russisk sjakkspiller.
Peter Svidler lærte å spille sjakk som seksåring. Han ble stormester i 1994. Han er blitt russisk mester 8 ganger (1994, 1995, 1997, 2003, 2008, 2011, 2013 og 2017).
Han uttalte seg kritisk til Russlands invasjon av Ukraina 2022 og det russiske regimet, og flyttet til Israel i oktober 2022.


== Referanser ==


== Eksterne lenker ==
(en) Peter Svidler – kategori av bilder, video eller lyd på Commons 
(en) Pjotr Svidler – FIDE 
(en) Pjotr Svidler – chessgames.com 
(en) Pjotr Svidler – OlimpBase 
(en) Pjotr Svidler – Chess.com 
(en) Pjotr Svidler – 365Chess.com 
15 kritiske stillinger fra Svidlers partier
Veselin Topalov

Veselin Topalov (født 15. mars 1975 i Ruse) er en bulgarsk sjakkspiller. Han toppet FIDEs ratingliste per september 2009 med en FIDE-rating på 2813. I 2005 vant han FIDE-verdensmesterskapet og ble dermed offisiell verdensmester, en tittel han tapte i «gjenforeningsmatchen» mot Vladimir Kramnik i 2006. I mai 2010 tapte Topalov VM-finalen mot Viswanathan Anand med sifrene 5,5-6,5.
Topalov lærte å spille sjakk av sin far da han var åtte år gammel. I 1989 vant han VM for ungdom under 14 år i Aguadilja i Puerto Rico. Han ble stormester i sjakk i 1992.
Topalov har vært kaptein på det bulgarske sjakklandslaget siden 1994. Under sjakkolympiaden i 1994 i Moskva slo han Garri Kasparov (se under), og førte Bulgaria til en fjerdeplass. Han har vunnet flere store turneringer, og under FIDEs verdensmesterskap i New Delhi i 2000 kom han til kvartfinalen.
Topalov har negativ score mot Kasparov, men har slått ham ved noen anledninger. Blant annet i det siste partiet Kasparov spilte før han la opp etter Linares-turneringen 2005, og i det følgende oppgjøret fra sjakkolympiaden 1994, da Topalov bare var 19 år gammel:
Topalov-Kasparov, Moskva-olympiaden 1994
1.e4 c5 2.Nf3 d6 3.d4 cxd4 4.Nxd4 Nf6 5.Nc3 a6 6.Be3 e6 7.g4 h6 8.f4 Nc6 9.Be2 e5 10.Nf5 g6 11.Ng3 exf4 12.Bxf4 Be6 13.Rf1 Rc8 14.h3 Qb6 15.Qd2 Bg7 16.Bxd6 Nxg4 17.Bxg4 Qxb2 18.e5 Nxe5 19.Rb1 Qxc3 20.Qxc3 Rxc3 21.Bxe6 fxe6 22.Rxb7 Nc4 23.Bb4 Re3+ 24.Ne2 Be5 25.Rff7 Rxh3 26.Nd4 Re3+ 27.Kf1 Re4 28.Rfe7+ Kd8 29.Nc6+ 1-0


== Store turneringsseire ==
Madrid 1994, 1996, 1997
Dos Hermanas 1996
Amsterdam 1996
Wien 1996
Novgorod 1996
Antwerpen 1997
Monaco 2001
Dortmund 2001
Linares 2005 (delt førsteplass med Kasparov)
Sofia 2005 (et poeng foran Anand)
San Luis 2005 (1,5 poeng foran Anand og Pjotr Svidler
Corus 2006 (delt med Anand)
Bilbao 2008


== Referanser ==


== Eksterne lenker ==
(en) Veselin Topalov – kategori av bilder, video eller lyd på Commons 
(en) Veselin Topalov – galleri av bilder, video eller lyd på Commons 
(en) Veselin Topalov på Internet Movie Database 
(de) Veselin Topalov – Munzinger Sportsarchiv 
(en) Veselin Topalov – FIDE 
(en) Veselin Topalov – chessgames.com 
(en) Veselin Topalov – OlimpBase 
(en) Veselin Topalov – Chess.com 
(en) Veselin Topalov – 365Chess.com 
(en) 35 stillinger fra Topalovs partier
Sébastien Hinault

Sébastien Hinault (født 11. februar 1974 i Saint-Brieuc) er en fransk, tidligere profesjonell syklist som sykler for det sveitsiske laget IAM Cycling. Han har deltatt i Tour de France fem ganger.
Hans høydepunkt i karrieren er en etappeseier på den tiende etappen av Vuelta a España 2008. I 2003 vant han en etappe i Polen rundt, og i 2004 vant han 4. etappe i Tyskland rundt. 
Sébastien Hinault er ikke i slekt med den tidligere syklisten Bernard Hinault.


== Referanser ==


== Eksterne lenker ==
(en) Sébastien Hinault – ProCyclingStats 
(en) Sébastien Hinault – Cycling Archives 
(en) Sébastien Hinault – Cycling Quotient 
(en) Sébastien Hinault – CycleBase
Heide-Park

Heide-Park i Soltau (Niedersachsen) er med sine 850 000 m² en av Tysklands største fornøyelsesparker, og den største i Nord-Tyskland.
Heide-Park har blant annet en kopi av Frihetsgudinnen. Denne er med sine ca. 34 meter omtrent halvparten så stor som originalen. Statuen ble avduket 4. juli 1986 til 100-årsjubileet for originalen, og nøyaktig 210 år etter undertegnelsen av den amerikanske uavhengighetserklæringen.
1. januar 2002 ble Heide-Park kjøpt opp av den britiske Tussaud-gruppen. Og ble så i 2007 i likhet med andre Tussaud-eide parker og attraksjoner kjøpt opp av Merlin Entertainment som blant annet eier Legoland, Alton Towers og London Eye.


== Hovedattraksjoner ==

En av parkens hovedattraksjoner er Colossos, som var verdens bratteste berg-og-dal-bane i tre frem til 4. desember 2003 (da «Balder» på svenske Liseberg ble åpnet).


=== Berg-og-dal-baner ===


== Historikk ==
1978   Familien Tiemann åpner Heide-Park med 6 attraksjoner og et lite dyreshow.
1979   Første delfinforestilling
1993   Den sveitsiske bob-banen ble bygd
1998   20-årsjubileum
2001   Trebanen Colossos ble innviet
2002   Heide-Parks ble innlemmet i Tussauds-gruppen


== Eksterne lenker ==
(mul) Offisielt nettsted 
(en) Heide-Park – kategori av bilder, video eller lyd på Commons 
(en) Heide-Park – galleri av bilder, video eller lyd på Commons 
Fanside med info og bilder
Salvatore Commesso

Salvatore Commesso (født 28. mars 1975 i Torre del Greco) er en italiensk tidligere syklist.
Commesso ble i 1998 profesjonell syklist for det italienske laget Team Saeco, som i 2005 ble omdøpt til Lampre-Caffita.


== Meritter ==


== Referanser ==


== Eksterne lenker ==
(en) Salvatore Commesso – ProCyclingStats 
(en) Salvatore Commesso – Cycling Archives 
(en) Salvatore Commesso – Cycling Quotient 
(en) Salvatore Commesso – CycleBase
Fieldsmedaljen

Fieldsmedaljen ble innstiftet av den internasjonale matematikkorganisasjonen International Mathematical Union ved den internasjonale matematikkongressen i 1924. Medaljen deles ut hvert fjerde år under IMUs internasjonale matematikkongress til fremragende matematikere under 40 år.
Prisen er oppkalt etter den kanadiske matematikeren John Charles Fields. Medaljen er av gull og har et bilde av Arkimedes.
Medaljen er omtalt flere ganger i filmen Den enestående Will Hunting om det unge matematikkgeniet.


== Prisvinnere ==
2018 (Rio de Janeiro, Brasil): Caucher Birkar, Alessio Figalli, Peter Scholze, Akshay Venkatesh
2014 (Seoul, Sør-Korea) Artur Avila, Manjul Bhargava, Martin Hairer, Maryam Mirzakhani
2010 (Hyderabad, India): Elon Lindenstrauss, (Israel), Ngô Bảo Châu, (Vietnam/Frankrike), Stanislav Smirnov, (Russland), Cédric Villani, (Frankrike)
2006 (Madrid, Spania): Andrei Okounkov (RUS), Grigorij Perelman (RUS) (avslo å motta prisen), Terence Tao (Australia), Wendelin Werner (FRA)
2002 (Beijing, Kina): Laurent Lafforgue (FR), Vladimir Voevodskij (US)
1998 (Berlin, Tyskland): Richard Ewen Borcherds (GB), William Timothy  Gowers (GB), Maxim Kontsevitj (Russland), Curtis T. McMullen (US)
1994 (Zürich, Sveits): Efim Isakovitj Zelmanov (Russland), Pierre-Louis Lions (FR), Jean Bourgain (Belgia), Jean-Christophe Yoccoz (FR)
1990 (Kyoto, Japan): Vladimir Drinfeld (USSR), Vaughan Frederick Randal Jones (New Zealand), Shigefumi Mori (Japan), Edward Witten (US)
1986 (Berkeley, USA): Simon Donaldson (GB), Gerd Faltings (Tyskland), Michael Freedman (US)
1982 (Warszawa, Polen): Alain Connes (FR), William Thurston (US), Shing-Tung Yau (Kina)
1978 (Vancouver, British Columbia, Canada): Pierre Deligne (Belgia), Charles Fefferman (US), Grigory Margulis (USSR), Daniel Quillen (US)
1974 (Helsingfors, Finland): Enrico Bombieri (IT), David Mumford (US)
1970 (Nice, Frankrike): Alan Baker (GB), Heisuke Hironaka (Japan), Sergej Petrovitj Novikov (USSR), John Griggs Thompson (GB)
1966 (Moskva, Sovjetunionen): Michael Francis Atiyah (GB), Paul Joseph Cohen (US), Alexander Grothendieck (FR), Stephen Smale (US)
1962 (Stockholm, Sverige): Lars Hörmander (Sverige), John Milnor (US)
1958 (Edinburgh, Storbritannia): Klaus Roth (GB), Rene Thom (FR)
1954 (Amsterdam, Nederland): Kunihiko Kodaira (Japan), Jean-Pierre Serre (FR)
1950 (Cambridge, Massachusetts, USA): Laurent Schwartz (FR), Atle Selberg (Norge)
1936 (Oslo, Norge): Lars Ahlfors (Finland), Jesse Douglas (US)


== Se også ==
Abelprisen


== Eksterne lenker ==
(en) Offisielt nettsted 
(en) Fields medal – kategori av bilder, video eller lyd på Commons
Acta Mathematica

Acta mathematica er et matematisk tidsskrift som ble grunnlagt av Gösta Mittag-Leffler i 1882 i Stockholm. Tidsskriftet utgis av Kungliga Vetenskapsakademien.


== Eksterne lenker ==
Offisielt nettsted 
(en) Acta Mathematica – kategori av bilder, video eller lyd på Commons
Arild Stubhaug

Arild Stubhaug (født 25. mai 1948 i Naustdal i Sunnfjord) er en norsk forfatter og dikter, særlig kjent for sine biografier over fremtredende matematikere. Han har skrevet biografier Niels Henrik Abel, Sophus Lie, Gösta Mittag-Leffler, Jacob Aall, Conrad Nicolai Schwach og Stein Rokkan. Han har også utgitt diktsamlinger. 
Stubhaug vokste opp på Fitjar. Han er cand.mag. fra Universitetet i Bergen med fagene matematikk, litteraturvitenskap og religionshistorie. Han debuterte som forfatter i 1970 med diktsamlingen Utkantane. I 1996 utgav Stubhaug biografien Et foranskutt lyn om Niels Henrik Abel. Den ble tildelt Brageprisen og er oversatt til flere språk som engelsk, tysk, fransk, japansk og kinesisk. 
Da han i 2004 ble utnevnt til statsstipendiat fra 2005 ble det begrunnet med, blant annet, at han hadde bidratt til å gi norsk matematikk og naturvitenskap et løft, nasjonalt og internasjonalt.
Han er gift med forfatteren Kari Bøge.


== Priser (utvalg) ==
Brageprisen 1996, for Et foranskutt lyn (fagbok)
Norsk språkpris 2001
Æresdoktor ved Universitetet i Oslo, 2. september 2002 i anledning av 200-årsjubileet for Niels Henrik Abels fødsel
Doblougprisen 2010Med sin bakgrunn som både lyriker og matematiker har Stubhaug evnet å samle og fremstille et vanskelig materiale på en presis og oversiktlig måte. Han har i klare riss plassert de to norske 1800-tallsforskerne i en interessant samtid og et lite belyst miljø, og han kombinerer beskrivelsen med et tidsbilde som gjør lesningen spesielt engasjerende. Stubhaug imponerer særlig med sin evne til å begrense omfanget av de matematiske detaljene, samtidig som han allikevel klarer å gi et bilde av hva de to hovedpersonenes innsats kom til å bety i internasjonal forskning og i vitenskapshistorien, og hvilket inntrykk de gjorde i den eksklusive fagkretsen.

Det Norske Akademis Pris 2008


== Bibliografi ==
(no) Publikasjoner av Arild Stubhaug i BIBSYS
Utkantane: dikt. Oslo: Samlaget. 1970. 
Du ber vatn i hendene: dikt. Oslo: Samlaget. 1973. ISBN 8252101968. 
Ingen, igjen. Oslo: Samlaget. 1974. ISBN 8252104061. 
På kanten av kartet. Oslo: Aschehoug. 1978. ISBN 8203095429. 
Manhattan: (grenser og hol). Oslo: Aschehoug. 1980. ISBN 8203103464. 
Snitt gjennom mørke: historier. Oslo: Aschehoug. 1984. ISBN 8203113613. 
Eld i sol. [Oslo]: Aschehoug. 1988. ISBN 8203159923.  (dikt)
Suset går over. Oslo: Aschehoug. 1989. ISBN 8203162185. 
Ingen frist. Oslo: Aschehoug. 1992. ISBN 8203171923. 
På veg til våpenhuset: dikt. Oslo: Aschehoug. 1995. ISBN 8203175783. 
Et foranskutt lyn: Niels Henrik Abel og hans tid. Oslo: Aschehoug. 1996. ISBN 8203166970. 
Det var mine tankers djervhet: matematikeren Sophus Lie. Oslo: Aschehoug. 2000. ISBN 8203222978. 
Jacob Aall : I sin tid 2014 ISBN 9788203294440
Stein Rokkan — fra periferi til sentrum 2019 ISBN 9788241919527


== Referanser ==


== Kilder ==
Presentasjon av Arild Stubhaug i Forfatterkatalogen på Forfattersentrums nettsider
Asbjørn Holm

Asbjørn Antoni Holm (født 9. april 1921 i Alsvåg, død 4. februar 2001) var en norsk politiker (Sosialistisk Folkeparti (SF)) som var stortingsrepresentant i periodene 1961–1969 for  fra Nordland. 
Før SF ble dannet, var han lokalpolitiker for Arbeiderpartiet i Langenes og Øksnes kommuner 


== Kings Bay ==
I 1963 var han sammen med Finn Gustavsen sentral i Kings Bay-saken hvor de to SF-representantene valgte ikke å støtte den sittende Arbeiderparti-regjeringen. Det førte til at Einar Gerhardsens tredje regjering måtte gå, og Lyng-regjeringen overtok. Tre uker senere bidro SF til å felle også denne, og Gerhardsen kom tilbake.


== Redningsskipper ==
I sitt yrkesliv var Holm fisker og senere skipper på ei redningsskøyte. Han ble også distriktssekretær i Redningsselskapet.


== Eksterne lenker ==
(no) Asbjørn Holm hos Stortinget 
(no) Asbjørn Holm hos Norsk senter for forskningsdata
Erling Størmer

Erling Størmer (født 2. november 1937) er en norsk matematiker. Han er professor i matematikk ved Universitetet i Oslo. Størmer tok doktorgrad ved Columbia University i New York og var leder for Abelkomitéen mellom 2002 og 2006. Erling Størmer er barnebarn av Carl Størmer.


== Referanser ==


== Eksterne lenker ==
(no) Publikasjoner av Erling Størmer i forskningsdokumentasjonssystemet CRIStin
(no) Publikasjoner av Erling Størmer i BIBSYS
Institute for Advanced Study

Institute for Advanced Study (IAS) er et forskningsenter i Princeton i New Jersey i USA. Anerkjente forskere som Albert Einstein, Kurt Gödel, John von Neumann, og J. Robert Oppenheimer har jobbet ved instituttet. Den norske matematikeren Atle Selberg samt terrorforsker Thomas Hegghammer er også medlemmer av IAS.


== Referanser ==


== Eksterne lenker ==
(en) Offisielt nettsted 
(en) Institute for Advanced Study – kategori av bilder, video eller lyd på Commons
Valle del Cauca

Valle del Cauca er et departement vest i Colombia som ligger ut mot Stillehavet. Departementet grenser til nabodepartementene Risaralda, Quindío, Cauca, Tolima og Chocó. Hovedstaden ligger i Santiago de Cali. Andre byer er Buenaventura, Buga, Cartago og Palmira. Departementet ble etablert i 1909. I Valle del Cauca finner man nasjonalparkene Farallones de Cali, Tatamá og Páramo de las Hermosas. Øya Malpelo inngår som en del av departementet.
Jordbruk er en viktig næringsgren i departementet, hvor det blant annet dyrkes sukkerrør, bomull og soya i lavlandet samt kaffe oppe i fjellområdene.


== Referanser ==


== Eksterne lenker ==
Offisielt nettsted 
(en) Valle del Cauca Department – kategori av bilder, video eller lyd på Commons 
(en) City Population Colombia
(es) Alcaldía de Santiago de Cali
Vaupés

Denne artikkelen er om departementet Vaupés. For elva med samme navn, se Vaupés (elv).Vaupés er et departement sørøst i Colombia som grenser til Brasil, samt til nabodepartementene Amazonas, Caquetá, Guaviare og Guainía. Hovedstaden heter Mitú. Andre byer er Caruru og Taraima.


== Referanser ==


== Eksterne lenker ==
Offisielt nettsted 
(en) Vaupés Department – kategori av bilder, video eller lyd på Commons 
Banco de la República, faktaside om Vaupés (spansk)
Kreftregisteret

Kreftregisteret - Institutt for populasjonsbasert kreftforskning er et sentralt helseregister som omfatter alle personer i Norge som har eller har hatt kreft. Registeret har helseforskning, helseforvaltning og allmennopplysning som formål. Det skal bidra til å avklare årsaker til og konsekvenser av helseproblemer i forbindelse med kreftsykdom.


== Historie ==
Kreftregisteret ble opprettet 17. oktober 1951, med bakgrunn i en innstilling fra den daværende Landsforeningen mot Kreft (Kreftforeningen) til Sosialdepartementet våren 1950. Alle krefttilfeller skulle meldes til Kreftregisteret fra 1. januar 1952.Kreftregisterets database inneholder komplette nasjonale data av høy kvalitet fra 1953.Kreftregisteret arbeider også med å etablere egne kvalitetsregistre på kreftområdet. Disse skal bidra til å styrke kvaliteten på behandlingen av ulike kreftsykdommer. For å oppfylle formålet inneholder kvalitetsregistrene på kreftområdet detaljert informasjon om utredning, behandling og oppfølging av kreftpasienter. 
Følgende kvalitetsregistre er i drift eller under etablering:  

Barnekreft
Brystkreft
Føflekkreft
Gynekologisk kreft
Lungekreft
Lymfom og KLL
Polypose
Prostatakreft
Tykk og endetarmskreft


== Organisasjon ==
Kreftregisteret er et institutt i Oslo universitetssykehus. Kreftregisteret er organisert som et selvstendig institutt, Institutt for populasjonsbasert kreftforskning, med eget styre.Direktør i Kreftregisteret er cand.med., PhD Giske Ursin.
Instituttet har fire avdelinger:

Administrasjonsavdelingen
Registerinformatikkavdelingen
Forskningsavdelingen
RegisteravdelingenKreftregisteret driver også screeningprogrammer mot kreft

Mammografiprogrammet
Masseundersøkelsen mot livmorhalskreftEt pilotprosjekt for tarmkreftscreening har pågått ved Vestre Viken og Østfold Sykehus, Moss siden våren 2012. 


== Lovhjemmel ==
Kreftregisterets virksomhet er hjemlet i helseregisterloven § 8 og kreftregisterforskriften. I henhold til forskriften er det ikke anledning til å reservere seg mot registrering i Kreftregisteret.


== Referanser ==


== Eksterne lenker ==
Offisielt nettsted 
Helseregisterloven
Kreftregisterforskriften
Vichada

Vichada er et departement øst i Colombia som grenser til Venezuela samt til nabodepartementene Guainía, Guaviare, Meta, Casanare og Arauca. Hovedstaden heter Puerto Carreño. Andre byer er La Primavera og Santa Rosalía.
Det bor en rekke urbefolkningsgrupper i Vichada. Typarro nasjonalpark ligger i departementet.


== Referanser ==


== Eksterne lenker ==
Offisielt nettsted 
(en) Vichada Department – kategori av bilder, video eller lyd på Commons
Puerto Carreño

Puerto Carreño er hovedstad i provinsen Vichada som ligger øst i Colombia. Byen ble etablert i 1913 og ligger i møtet ved elvene Orinoco og Rio Meta. Byen ble provinshovedstad da Vichada ble egen provins i 1991. Byen har om lag 10 000 innbyggere.


== Eksterne lenker ==
Puerto Carreño, offisielle sider (spansk)